**Harkány Város Önkormányzata Képviselő-testületének .../.... (...) önkormányzati rendelete**

**Harkány Város Településkép védelméről szóló 9/2018 (V.22.) önkormányzati rendelet módosításáról**

Harkány Város Önkormányzata Képviselő-testülete a településkép védelméről szóló 2016. évi LXXIV. törvény 12. § (2) bekezdés h) pontjában kapott felhatalmazás alapján, az Alaptörvény 32. cikk (2) bekezdésében, a településkép védelméről szóló 2016. évi LXXIV. törvény 2. § (2) bekezdés a) pontjában, az épített környezet alakításáról és védelméről szóló 1997. évi LXXVIII. törvény 6/A. § a) pont aa) alpontjában, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet 70/A. § alapján a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet 70. § a) pontjában biztosított véleményezési jogkörében állami főépítészi hatáskörben eljáró Baranya Vármegyei Kormányhivatal véleményének kikérésével a következőket rendeli el:

**1. §**

Hatályát veszti a Harkány Város Településkép védelméről szóló 9/2018. (V.22.) önkormányzati rendelet 16. § (1) bekezdés a)–d) pontja.

**2. §**

Ez a rendelet a kihirdetését követő napon lép hatályba.

Általános indokolás

A településkép védelméről szóló 2016. évi LXXIV. törvény (településképi törvény) közelmúltban történt, módosítása értelmében, amennyiben egy település hatályos helyi településképi rendelete korlátozza a reklámok, reklámhordozók településszinten elhelyezhető darabszámát, úgy rendeletet módosítani szükséges a tekintetben, hogy a darabszámra vonatkozó előírás törlésre kerüljön, mivel  a településképi törvény ennek szabályozására 2024. január 1-től már nem ad felhatalmazást az önkormányzatok részére.

A fentiek miatt szükségessé vált Harkány Város Önkormányzata Képviselő-testületének Harkány Város Településkép védelméről szóló 9/2018 (V.22.) önkormányzati rendelete (a továbbiakban: önkormányzati rendelet) módosítása, mely során az önkormányzati rendelet 16. § (1) bekezdésének a), b), c) és d) pontjaiban meghatározott reklámhordozók számára vonatkozó korlátozás törlésre kerül.

Részletes indokolás

**Az 1. §-hoz**

E szakasz rendelkezik Harkány Város Önkormányzata Képviselő-testületének Harkány Város Településkép védelméről szóló 9/2018 (V.22.) önkormányzati rendelet reklámhordozók darabszámát szabályozó 16. § (1) a), b), c) és d) pontjainak hatályon kívül helyezéséről.

**A 2. §-hoz**

Hatályba léptető rendelkezés.