**Harkány Város Önkormányzata Képviselő-testületének .../.... (...) önkormányzati rendelete**

**a helyi építési szabályzatról szóló 10/2018. (V.25.) önkormányzati rendelet módosításáról**

Harkány Város Önkormányzat Képviselőtestülete az Alaptörvény 32. cikk. (2) bekezdésében meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában az épített környezet alakításáról és védelméről szóló 1997. évi LXXVIII. törvény 6. § (1) bekezdésében és 13. § (1) bekezdésében meghatározott feladatkörében eljárva, a 62. § (6) bekezdésében kapott felhatalmazás alapján és a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet 62. § (1) bekezdésében biztosított véleményezési jogkörében eljáró, a Korm. rendelet 11. mellékletében meghatározott, a véleményezési eljárásban érdekelt államigazgatási szervek, valamint a város partnerségi rendeletében szereplők véleményének kikérésével a következőket rendeli el:

**1. §**

A Harkány Város Önkormányzat Képviselő-testületének 10/2018. (V.25.) önkormányzati rendelete a Helyi építési szabályzatról szóló 10/2018. (V.25.) önkormányzati rendelet 26. § (4) bekezdés c) pontja helyébe a következő rendelkezés lép:

*(A terület építési övezetekben betartandó telekalakítási és beépítési előírások)*

„*c)* **K-3a** **jelű** **építési** **övezet** **(városi** **sportközpont)**

*ca)* A kialakítható legkisebb telekterület méret 15.000 m2

*cb)* A kialakítható telek legkisebb szélességi mérete 100 m

*cc)* A beépítési mód szabadonálló

*cd)* A megengedett legnagyobb épületmagasság 10,0 m

*ce)* A beépítettség megengedett legnagyobb mértéke 25%

*cf)* A zöldfelület legkisebb mértéke 40 %”

**2. §**

A Harkány Város Önkormányzat Képviselő-testületének 10/2018. (V.25.) önkormányzati rendelete a Helyi építési szabályzatról szóló 10/2018. (V.25.) önkormányzati rendelet 1. melléklete helyébe az 1. melléklet lép.

**3. §**

Hatályát veszti a Harkány Város Önkormányzat Képviselő-testületének 10/2018. (V.25.) önkormányzati rendelete a Helyi építési szabályzatról szóló 10/2018. (V.25.) önkormányzati rendelet 26. § (4) bekezdés d) pontja.

**4. §**

Ez a rendelet a kihirdetését követő napon lép hatályba.

*1. melléklet az .../... . (... . ... .) önkormányzati rendelethez*

„*1. melléklet*

(A melléklet szövegét a(z) Harkany\_HESZ\_1\_mell\_2024.pdf elnevezésű fájl tartalmazza.)”

Általános indokolás

Harkány Város Önkormányzat Képviselő-testülete a „Sportcsarnok fejlesztése, sportlétesítmények kialakítása Harkányban - TOP PLUSZ-1.2.1-21 21-BA1-2022-00028” azonosítójú projekt megvalósítása érdekében a 2024. április 18-i testületi ülésen döntött a hatályos településrendezési eszközök módosításáról [53/2024. (IV. 18.) sz. Önkormányzati határozat]. Harkány Város Önkormányzat Képviselő-testülete ezzel a döntésével kiemelt önkormányzati fejlesztési területté nyilvánította a Harkány közigazgatási területén lévő Táncsics Mihály, Hunyadi János és Petőfi Sándor utcák által lehatárolt telektömböket, a tömböket övező közterületekkel együtt. A helyi építési szabályzatról szóló 10/2018. (V.25.) önkormányzati rendelet módosítása a kiemelt önkormányzati fejlesztés megvalósíthatósága miatt vált szükségessé.

Részletes indokolás

**Az 1–3. §-hoz**

E szakaszok rendelkeznek Harkány Város Önkormányzata Képviselő-testületének helyi építési szabályzatról szóló 10/2018. (V.25.) önkormányzati rendeletének a kiemelt önkormányzati fejlesztési terület tömbjére vonatkozó K-3a jelű építési övezet (városi sportközpont) helyi építési előírásainak pontosításáról.

**A 4. §-hoz**

E szakasz rendelkezik a rendelet hatálybalépéséről.